2016 yilgi “Yevrovideniye” qo‘shiqlar tanlovida Rossiya nomidan qo‘shiqchi Sergey Lazarev ishtirok etadi, deb xabar bermoqda Super nashri. “Men davlatimizni bu tanlovda munosib taqdim qilish uchun qo‘limdan kelganini qilaman”, deb aytdi qo‘shiqchi. Lazarev Moskvadagi Crocus City Hall majmuasida bo‘lib o‘tgan “Rossiyskaya natsionalnaya muzykalnaya premiya” marosimidagi minnatdorchilik nutqida ushbu nufuzli tanlovda Rossiya vakili bo‘lishdan baxtli ekanligini va bu qarorni VGTRK tahririyat kengashi qabul qilganini aytib o‘tdi.